CELEX: 32017R1475
Language: mt
Date: 2017-01-26 00:00:00
Title: Regolament Delegat tal-Kummissjoni (UE) 2017/1475 tas-26 ta' Jannar 2017 dwar il-klassifikazzjoni tal-prestazzjoni tar-reżistenza għall-ġlata għall-madum tat-tafal skont EN 1304 skont ir-Regolament (UE) Nru 305/2011 tal-Parlament Ewropew u tal-Kunsill (Test b'rilevanza għaż-ŻEE. )

17.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 211/1
            
         REGOLAMENT DELEGAT TAL-KUMMISSJONI (UE) 2017/1475
   tas-26 ta' Jannar 2017
   dwar il-klassifikazzjoni tal-prestazzjoni tar-reżistenza għall-ġlata għall-madum tat-tafal skont EN 1304 skont ir-Regolament (UE) Nru 305/2011 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kundizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 27(1) tiegħu,
   Billi:
   
               (1)
            
            
               Fejn il-Kummissjoni ma stabbilietx klassijiet ta' prestazzjoni b'rabta mal-karatteristiċi essenzjali tal-prodotti għall-bini, skont l-Artikolu 27(2) tar-Regolament (UE) Nru 305/2011 dawn jistgħu jiġu stabbiliti mill-korpi Ewropej tal-istandardizzazzjoni, iżda biss abbażi ta' mandat rivedut.
            
         
               (2)
            
            
               L-istandard Ewropew tal-prodotti EN 1304 dwar il-madum u l-fittings tas-saqaf tat-tafal huwa standard li ġie armonizzat skont id-Direttiva tal-Kunsill 89/106/KEE (2) fl-2005.
            
         
               (3)
            
            
               Fil-verżjoni l-ġdida ta' dak l-istandard ġiet inkluża klassifikazzjoni ġdida għall-prestazzjoni tar-reżistenza għall-ġlata għall-madum tat-tafal skont EN 1304, meta maħsub għall-użu estern. Din il-klassifikazzjoni hija bbażata fuq l-iżvilupp gradwali ta' metodi ta' valutazzjoni armonizzati u b'hekk tirrappreżenta pass 'il quddiem għall-konsolidazzjoni tas-suq intern għall-prodotti konċernati.
            
         
               (4)
            
            
               Għal dik il-klassifikazzjoni l-ġdida, ma nħariġx mandat rivedut.
            
         
               (5)
            
            
               Għalhekk jenħtieġ li tiġi stabbilita sistema ta' klassifikazzjoni ġdida li għandha tintuża għal prodotti koperti minn EN 1304, meta maħsuba għall-użu estern,
            
         ADOTTAT DAN IR-REGOLAMENT:
   Artikolu 1
   Il-prestazzjoni tal-madum tat-tafal maħsub għall-użu estern, b'rabta mal-karatteristika essenzjali tiegħu tar-reżistenza għall-ġlata, għandha tiġi klassifikata b'konformità mas-sistema ta' klassifikazzjoni stabbilita fl-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-26 ta' Jannar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 88, 4.4.2011, p. 5.
   
      (2)  Id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni ta' liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (ĠU L 40, 11.2.1989, p. 12).
   
      ANNESS
      Għal prodotti koperti mill-istandard EN 1304 “Madum u fittings tas-saqaf tat-tafal – Definizzjonijiet u speċifikazzjonijiet tal-prodott” u maħsuba għall-użu estern, ġiet stabbilita klassifikazzjoni ġdida marbuta mal-karatteristika essenzjali tagħhom “reżistenza għall-ġlata” kif ġej:
      
                   
               
               
                  Klassi 1 (150 ċiklu): minimu ta' 150 ċiklu. Jekk wara 150 ċiklu l-ebda waħda mill-madum ma turi xi ħsara deskritta bħala inaċċettabbli skont it-Tabella 1 ta' EN 539-2:2013.
               
            
                   
               
               
                  Klassi 2 (90 ċiklu): 90–149 ċiklu. Jekk wara 90 ċiklu l-ebda waħda mill-madum ma turi xi ħsara deskritta bħala inaċċettabbli skont it-Tabella 1 ta' EN 539-2:2013.
               
            
                   
               
               
                  Klassi 3 (30 ċiklu): 30–89 ċiklu. Jekk wara 30 ċiklu l-ebda waħda mill-madum ma turi xi ħsara deskritta bħala inaċċettabbli skont it-Tabella 1 ta' EN 539-2:2013.